ПРАВИЛА НА „ЦБА АСЕТ МЕНИДЖМЪНТ”АД ЗА ГЛАСУВАНЕ ЧРЕЗ ПЪЛНОМОЩНИК НА ОСА НА 25.09.2026 г.

Правилата за гласуване чрез пълномощник: В случай на представителство на акционер в общото събрание на основание Правилата на „ЦБА АСЕТ МЕНИДЖМЪНТ” АД за гласуване чрез пълномощник на ОСА, приети от УС, е необходимо представянето и на изрично нотариално заверено пълномощно за конкретното общо събрание, със съдържанието по чл.116, ал.1 ЗППЦК. В случаите, когато юридическото лице не се представлява от законния си представител, пълномощникът представя документ за самоличност, оригинал на актуално удостоверение за търговска регистрация на съответното дружество –акционер, и изрично нотариално заверено пълномощно за конкретното общо събрание, със съдържанието по чл.116, ал.1 ЗППЦК. В случай на представителство на акционер на дружеството от юридическо лице- пълномощник, се представя освен документ за самоличност на представляващия дружеството –пълномощник, оригинал на актуално удостоверение за търговска регистрация на съответното дружество –пълномощник, и изрично нотариално заверено пълномощно за конкретното общо събрание със съдържанието по чл.116, ал.1 ЗППЦК. 
На основание чл.116, ал.4 от ЗППЦК, преупълномощаването с правата предоставени на пълномощника, съгласно даденото му пълномощно е нищожно, както и пълномощното дадено в нарушение на разпоредбата на чл.116, ал.1 от ЗППЦК.

Удостоверението за търговска регистрация, както и пълномощното за представителство в Общото събрание на акционерите, издадени на чужд език трябва да бъдат съпроводени с легализиран превод на български език, в съответствие с изискванията на действащото законодателство. При несъответствие между текстовете, за верни се приемат данните в превода на български език.

СД на „ЦБА АСЕТ МЕНИДЖМЪНТ” АД представя образец на писмено пълномощно на хартиен, и електронен носител, заедно с материалите за общото събрание. Образецът на пълномощното е на разположение и на електронната страница на дружеството www.cbaamg.com. При поискване, образец на писмено пълномощно се представя и след свикване на редовното заседание на общото събрание на акционерите.

„ЦБА АСЕТ МЕНИДЖМЪНТ” АД ще получава и приема за валидни уведомления и пълномощни по електронен път на следната електронна поща: cbaasset.management@gmail.com или dora.petrova.cbaasset@gmail.com, като електронните съобщения следва да са подписани с универсален електронен подпис /УЕП/, от упълномощителя, и към тях да е приложен електронен документ /електронен образ/ на пълномощното, който също да е подписан с универсален електронен подпис /УЕП/ от упълномощителя. 

Гласуването чрез кореспонденция и електронни средства не е допустимо съгласно действащия устав на „ЦБА АСЕТ МЕНИДЖМЪНТ” АД.

Лицата, които представляват акционер, или акционери с повече от 5% от гласовете в общото събрание, трябва да уведомят за това дружеството поне два работни дни преди датата на събранието. Уведомлението се изпраща до изпълнителните директори на дружеството на адрес: Дебелец, община Велико Търново, местност „Устито”, ПИ 035026, офис сграда „Логистичен център ЦБА”, или на електронната поща: cbaasset.management@gmail.com или dora.petrova.cbaasset@gmail.com
